HI6 TUTKIELMIEN OPPONOINTI/HMN syksy 2019

Kurssin arviontiin liittyy tutkielman tekemisen lisäksi myös jonkun toisen opiskelijan/ryhmän tutkielman opponoiminen. Opponointi on hieno sivistyssana ja tarkoittaa  ”vastaan väittämistä”. Me emme kuitenkaan heittäydy änkyröiksi ja kiistä kaikkea mitä opiskelijakollega on tutkielmassaan väittänyt vaan koetamme löytää toisten töistä niiden vahvuudet ja mahdolliset kohdat, joita pitäisi parantaa. Tämä vaatii teiltä tietenkin aikaa ja etukäteistyötä. 
Varsinainen opponointitapahtuma on keskustelua, jossa sinä opponoijana esität omat näkemyksesi tutkielmasta tekijälle ja hän saa perustella ratkaisunsa. Miksi olet käyttänyt juuri näitä lähteitä? Miksi olet valinnut juuri tämän aihealueen alaluvuksi? Tässä kohtaa et ole käyttänyt lähdeviitettä, onko tieto yleistietoa? Ja näin edelleen. Ja kehuja saa ja pitää myös antaa! Esim. ”Pidin siitä, miten olit käyttänyt selventäviä kuvia tekstin sisällä / tästä tekemäsi taulukko avasi paljon asian hahmottamista. 

ELI, kun saat käsiisi vertaisarviointia varten jonkun muun tutkielman, kiinnitä huomio alla oleviin asioihin ja tee itsellesi muistiinpanot, joihin nojaten pääsemme keskustelemaan. 
TUTKIELMAN OPPONOINTI:
•	Tutkielman yleisilme:
o	Onko tehty saatujen ohjeiden (saitte kurssin avussa monistenipun ”Tutkielmaohjeet HMN” mukaan (fontti, rivinvälit, sivunumerointi, lähdeviittaukset jokaisen kappaleen perässä, rivien tasaus, lähdeluettelon muotoilu, sisällysluettelo jne.)
•	Kokonaisuus:
o	Onko tutkielman kokonaisuus selkeä (miten jaoteltu alaluvuiksi – onko osa isoja useiden sivujen alalukuja vai onko joku vain yhden kappaleen pituinen? ) 

•	Vastaako tutkimuskysymyksiin, (joiden pitäisi olla johdannossa)? 
•	Olisiko jotain kohtaa mielestäsi voinut käsitellä enemmän? Tai jotakin suppeammin? Jos olet tätä mieltä, PERUSTELE miksi. 
•	Lähteiden käyttö
o	Millaisia lähteitä on käytetty? Nojaako vain yhteen lähteeseen vai onko monia? Vaikuttavatko luotettavilta? (nettilähteitä pääsette googlailemaan, mikä on teidän vaikutelmanne, onko tieteellisesti pätevä vai onko jonkun hemmon kotisivut?) 
•	Kielellinen ulkoasu:
o	Millaista suomen kieltä käytetään? Onko helppoa luettavaa? Oikeinkirjoitus?